IV. Abteilung. Sektion für neuere Philologie. 



49 



Doit eile estre si maleureuse 250 



Que ne peut confort demander? f. 76 r 

 On le doit aincoys truander 

 Qu'on ne l'ait, ainsi qu'il me semble. 

 Or feussions nous couchez ensemble, 

 Elle et moy, pour nous eschauffer! 255 



Narcisus. 

 Vouloir m'est prins d'aler chasser 

 Et quelque beste pourchasser, 

 Pour esbatre ung peu ma jeunesse. 

 On doit oyseuse dechasser 

 Et tristesse de cueur chasser, 260 



Qui fait l'omme cheoir en vieillesse. 

 Joie, deduit, solas, li'esse 

 Sont le droit chemin et adresse 

 De venir a mondain plaisir. 

 Sy 'vueil foyr dueil et tristesse 265 



Et querir deduit, que relesse 

 Mon cueur et amoureux desir. 



Jeune cueur doit tousjours entendre 



A joieuses choses emprendre, 



Ainsi qu'amonneste Nature, 270 



Et a chasser, voler et prendre, 



A honneste chose pretendre, 



Sans avoir de vilain fait eure. 



Vilain fait l'omme desnature, 



Et contre noblesse procure 275 



Qui emprent chose deshonneste. 



J'ay mis mon entente et ma eure 



D'aler chasser a l'aventure f.76v 



Sanglier, cerf ou aueune beste. 



Mes veneurs sont piec/a devant, 280 



Qui ont fait comme bien savant 



Briseures pour la haye faire. 



Je vueil torner ung peu avant, 



Que la beste voist plus avant, 



Affin que saiche son repaire 285 



Et que des levriers une paire 



J'aye pour la beste deffaire, 



S'elle se veult vers moy esbatre. 



Je n'y suis pas bien solitaire; 



Ce n'est pas chose neccessaire, 290 



Et je vueil la beste debatre. 



Echo. 

 J'oy Narcisus son cor sonner: 

 II le me fault araisonner 

 Et l'atraire par bei aecueil, 

 (Pour) veoir se le pourroie tourner 295 

 1914. 



A moy aueun confort donner 



De la douleur que je recueil. 



II me fault de semblant et d'ueil 



Faire tout, que mecte son vueil 



A moy aymer comme je l'ayme; 300 



Autrement je mourray de dueil 



Et seray pis que je ne sueil, 



Veu que pour amy je le claime. 



Craincte me revient assaillir, 



Qui me fait tout le cueur faillir, f. 77 r 305 



Trembler, fremir et tressüer; 



Et Desir me vient acuillir, 



Qui me point et fait tressaillir, 



Rougir et la couleur müer. 



Et me deüst ardre et tüer, 310 



Sy ne pourray je desener 



Mon couraige que ne lui die. 



Craincte ne le peut dominer, 



Ne honte autrement remüer; 



Si fort m'estraint la maladie. 315 



Puis que je le voy face a face 



Et que j'ay bon temps, heure et place, 



Je lui compteray a loisir. 



Dieu vueille que si bien le face 



Que mon honneur point ne defface 320 



Et ne me tourne en desplaisir! 



De plus en plus art mon desir; 



Et tant plus pres suis, plus desir 



Pour l'ardeur qui ainsi m'enflame. 



La douleur me fera gesir 325 



Et je n'accompliz mon plaisir, 



Tant fort me chasse l'ardant flame. 



A tort sera, se nul me blasme, 



Puis que le mal si fort me point. 



Helas, Dieu! ne viendra il point 330 



Vers moy, affin que par honneur 



Je puisse avoir de ma douleur 



Aucun petit aleigement, 



Se il me salvast doulcement? f.77v 



J'auroie envie de parier 335 



Enquerant ou il veult aler, 



Et lui mouslreroie en semblant, 



Par signe et amoureux semblant 



Que je l'ayme parfaictement. 



Narcisus. 

 Je demeure trop longuement: 

 La chasse se fera sans moy. 

 Qui est la dame que je voy 



340 



